ফেব্রম্নয়ারি ১৯৪৯-এ জহির উদ্দীন খাজা (জন্ম ১৯২২) সরকারি স্থাপত্য অফিসে জুনিয়র অ্যাসিস্ট্যান্ট আর্কিটেক্ট হিসেবে যোগ দেন এবং তাঁকে চট্টগ্রামের দায়িত্ব দেওয়া হয়। তিনি বোম্বের (বর্তমানে মুম্বাই) মর্যাদাপূর্ণ জে জে স্কুল অব আর্টস থেকে স্থাপত্যে ডিপেস্নামাপ্রাপ্ত এবং লিভারপুল বিশ্ববিদ্যালয় থেকে সিভিক ডিজাইনে স্নাতকোত্তর ছিলেন। ১৯৪৬-এ তিনি RIBA এবং ১৯৪৮-এ RTPI-এর সদস্যপদ অর্জন করেন। জহির উদ্দীন চট্টগ্রামের প্রাথমিক নগর পরিকল্পনাসহ আগ্রাবাদ বাণিজ্যিক এলাকা, পাঁচলাইশ আবাসিক এলাকা, বায়েজীদ বোসত্মামী শিল্প এলাকা, স্টেডিয়াম, বিভাগীয় কমিশনারের বাংলো প্রভৃতির ডিজাইন প্রণয়ন করেন। ১৯৫২-এর শুরুতে জহির উদ্দীন এখানকার চাকরি ছেড়ে পশ্চিম পাকিসত্মানে চলে যান এবং মুখ্য স্থপতি ও নগর-পরিকল্পনাবিদ হিসেবে যথাক্রমে পাঞ্জাবের থল ডেভেলপমেন্ট অথরিটি (TDA), করাচি ডেভেলপমেন্ট অথরিটি (KDA) ও ক্যাপিটাল ডেভেলপমেন্ট অথরিটিতে (CDA) দায়িত্ব পালনশেষে ১৯৬৫ থেকে সরকারি চাকরি ছেড়ে বেসরকারি উপদেষ্টা প্রতিষ্ঠান গড়ার মাধ্যমে পেশা অনুশীলনে ব্যাপৃত হন। বিশেষ করে সিডিএর স্থাপত্য ও নগর পরিকল্পনা বিভাগের প্রথম পরিচালক হিসেবে জহির উদ্দীন পাকিসত্মানের নতুন রাজধানী ইসলামাবাদ শহর গড়ে তোলায় গুরুত্বপূর্ণ ভূমিকা পালন করেন। ১৯৫৭-তে তিনি ইনস্টিটিউট অব আর্কিটেক্টস পাকিসত্মান (IAP) গঠনে অগ্রণী ভূমিকা রাখেন এবং প্রতিষ্ঠাতা-সম্পাদকের দায়িত্ব পালন করেন। পরবর্তীকালে কয়েকবার তিনি IAP-এর সভাপতির পদ অলংকৃত করেন।